রয় ডায়াস
রয় লুক ডায়াস (তামিল: ரோய் டயஸ்; জন্ম: ১৮ অক্টোবর, ১৯৫২) কলম্বোয় জন্মগ্রহণকারী নেগোম্বো ছেত্তি তামিল বংশোদ্ভূত শ্রীলঙ্কার সাবেক আন্তর্জাতিক ক্রিকেটার ও কোচ। প্রতিশ্রুতিশীল ও ছন্দোময় ডানহাতি ব্যাটসম্যান হিসেবে ১৯৭৯ থেকে ১৯৮৭ সময়কালে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের সদস্য ছিলেন রয় ডায়াস।